Nordahl Grieg (1. marraskuuta 1902, Bergen – 2. joulukuuta 1943) oli norjalainen kirjailija ja toimittaja. Hänellä oli 1930-luvulta lähtien marxilainen maailmankatsomus, ja hän kirjoitti poliittisia näytelmiä. Saksan miehittäessä Norjaa Grieg kannusti norjalaisia tulisin taistelurunoin. Hänen teoksistaan on suomennettu "Laiva kulkee eteenpäin" (romaani, suom. Eino Tikkanen, Schildt 1926) ja "Voimamme ja kunniamme" (näytelmä). Hän kuoli sotakirjeenvaihtajana maahan syöksyneessä liittoutuneiden pommikoneessa Berliinin lähellä.